# TILBAGEHOLDELSE/KALD AF SYSTEMINDSTILLINGER

Du kan sætte de aktuelle indstillinger i Indstillingsfunktion tilbage til de tidligere gemte indstillinger eller til standardindstillingerne fra fabrikken.

### Gendan fabriksstandarder

Sætter de aktuelle indstillinger (som du har valgt i Indstillingsfunktion) tilbage til fabriksstandardindstillingerne. Hvis du vil oprette en fortegnelse over de aktuelle indstillinger, inden du gendanner standardindstillingerne, skal du udskrive de aktuelle indstillinger ved at vælge [Systemindstillinger] i "Indstillingsfunktion (administrator)" → [Listeudskrivning (administrator)]".
Hvis indstillingerne ændres, træder ændringerne først i kraft, når maskinen er blevet genstartet. Se afsnittet "TÆND/SLUK AF MASKINEN OG GENSTART AF MASKINEN" vedrørende genstart af maskinen.

### Gem aktuel konfiguration

Gemmer den aktuelle konfiguration af Indstillingsfunktion i maskinens hukommelse.
De gemte indstillinger bevares, selvom knappen [STRØM] slukkes. Brug "Gendan konfiguration" til at hente de gemte indstillinger.

###### Ikke-gemte elementer

- Netværksindstillinger: De gemmes ikke, da uventede indstillinger kan medføre skade på netværket.
- Produktkoder: Produktkoder gemmes ikke, da det kan være nødvendigt med genudgivelse af koder.

### Gendan konfiguration

Gendanner indstillinger, der er gemt vha. "Gem aktuel konfiguration".
De aktuelle indstillinger erstattes af de hentede indstillinger.
Til toppen