# INDSTILLINGER FOR BILLEDAFSENDELSE > FAXFUNKTIONER

## "Standardindstillinger"-fanen

Denne fane bruges til konfiguration af standardindstillingerne for faxfunktioner.

##### Indstilling af opkaldsmetode

Denne indstilling kan kun aktiveres i Canada og på Filippinerne.
Vælg linjetype i listen.

##### Automatisk valg

Vælg dette, når linjen er tilsluttet, for at få maskinen til automatisk at registrere, om linjen er en impulsopkaldslinje eller en toneopkaldslinje.

###### Automatisk "Wake Up"-udskrivning

Når tasten [STRØM] er slukket (men hovedafbryderen står på ""), og der modtages en fax, aktiverer denne funktion maskinen og udskriver faxen.
Når denne funktion er deaktiveret, udskrives modtagne internetfaxer ikke, før knappen [STRØM] tændes.

###### Indstilling af pausetid

Ændrer længden af pauser, der er indsat i faxnumre.
Hvis der indsættes en bindestreg (-) ved opkald til eller lagring af et faxnummer, indsættes en pause på 2 sekunder.
Den kan indstilles mellem 1 og 15 sekunder in intervaller på 1 sekund.
* Bemærk, at i Sydafrika er maskinen normalt indstillet til 4 sekunder.

###### FAX DEST. BEKR. TILSTAND

Denne indstilling angiver, om der skal vises en destinationsgodkendelsesmeddelelse ved afsendelse af en fax for at forhindre utilsigtet transmission til en forkert destination.

###### Højttalerindstillinger

Brug disse indstillinger til at indstille lyden fra højttaleren for Højttaler, Ringevolumen, Linjeovervågning, Signal for fuldført modtagelse af fax, Signal for fuldført afsendelse af fax og Fejlsignal ved faxkommunikation. For Signal for fuldført modtagelse af fax, Signal for fuldført afsendelse af fax og Fejlsignal ved faxkommunikation kan der ud over volumen også vælges Tonemønster og Tidsindstilling af lyd for transmission færdig.
Du kan kontrollere det valgte tonemønster og volumenen med tasten [Kontrol af lydindstil.].

###### Kontrol af lydindstil.

Kontrollerer det valgte tonemønster og volumenen.

###### Indstilling af fjernmodtagelsesnummer

Du kan indstille maskinen til faxmodtagelse ved at indtaste et tocifret nummer fra den tilsluttede lokaltelefon ved at trykke på tasten [*]. Dette tocifrede nummer kaldes fjernmodtagelsesnummer, og tallene mellem 0 og 9 kan anvendes.

###### Originalprint på transaktionsrapport

Når der udskrives en transaktionsrapport, bruges den til at udskrive en del af den første side af den sendte original på transaktionsrapporten. Vælg en af nedenstående indstillinger.

- Udskriv alle rapporter
- Udskriv kun fejlrapport
- Rapport Ikke Udskrevet

Denne indstilling træder ikke i kraft, hvis den næste "Indstilling af udskriftsvalg ved transmissionsrapport" er sat til "Rapport ikke udskrevet ".

###### Indstilling af udskriftsvalg ved transmissionsrapport

Vælger om transaktionsrapporten udskrives og betingelserne for udskrivning. Vælg indstillinger for afsendelse og modtagelse af fax blandt indstillingerne herunder.

Element | Beskrivelse
--- | ---
Enkelt afsendelse | Udskriv alle rapporter Udskriv kun fejlrapport Rapport Ikke Udskrevet
Rundsending | Udskriv alle rapporter Udskriv kun fejlrapport Rapport Ikke Udskrevet
Modtager | Udskriv alle rapporter Udskriv kun fejlrapport Rapport Ikke Udskrevet
Fortrolig modtagelse | Udskriv Infoside Rapport Ikke Udskrevet

Når der udskrives en transaktionsrapport, bruges den til at udskrive en del af den første side af den sendte original på transaktionsrapporten. Se "Originalprint på transaktionsrapport" for at få flere oplysninger.
Når udskrivning af transaktionsrapport er indstillet til "Modtager", udskrives der ikke en rapport for en modtagelse fra et nummer, der er angivet som et afvist nummer i "Indstilling af Tillad/Afvis nr.".

###### Indstilling af udskriftsvalg ved aktivitetsrapport

Dette bruges til at få den aktivitetsrapport for billedafsendelse, der er gemt i maskinens hukommelse, udskrevet med regelmæssige mellemrum.
Aktivitetsrapport for billedafsendelse kan indstilles til at blive udskrevet hver gang, antallet af transaktioner når 200, eller på et angivet tidspunkt (kun én gang om dagen). (Indstillingerne kan aktiveres samtidig).

- Hvis du kun vælger indstillingen [Udskriv dagligt på bestemt tidspunkt], og antallet af registrerede transaktioner overstiger 200 før den angivne tid, sletter hver ny transaktion den ældste transaktion (den ældste transaktion udskrives ikke).
- Transaktionsrapporten kan udskrives manuelt efter behov. Se "LISTEUDSKRIVNING (ADMINISTRATOR)" for at få flere oplysninger.

###### ECM

Linjeforholdene kan somme tider forvrænge et transmitteret faxbillede. Når ECM (Error Correction Mode) er aktiveret, gensendes forvrængede sider automatisk.
Hvis den anden maskine understøtter Super G3, fungerer ECM uanset denne indstilling.

###### Digital Subscriber-netværk

Når er valgt, indstilles transmissionsniveauet for tilslutning til et digital subscriber-netværk til 15 dBm eller lavere.

###### Registrering af særlig ringetone

Denne indstilling kan kun aktiveres i Canada, Australien, New Zealand og Hongkong.
Hvis flere telefonnumre er tildelt til din telefonlinje, kan det opkaldte nummer identificeres vha. ringemønsteret. Ved at bruge ét nummer til stemmeopkald og andre numre til faxopkald kan du af ringemønsteret høre, hvilken type opkald du modtager. Du kan indstilles maskinen til automatisk at modtage fax, når der kaldes op til dit faxnummer, ved at indstille det mønster der svarer til dit faxnummer. (Bemærk, at seks valgmuligheder er tilgængelige i Canada).

###### PBX-indstilling

Denne indstilling kan kun aktiveres i Frankrig og Tyskland. Når maskinen bruges på et PBX, kan du aktivere PBX-indstillingen, så maskinen automatisk opretter forbindelse til den eksterne linje. Når denne indstilling er aktiveret, vises [R] på basisskærmen. Når der trykkes på tasten [R], annulleres PBX-indstillingen midlertidigt.
Hvis din PBX anvender flash-metoden til tilslutningen til den eksterne linje, skal du vælge [Flash]. Hvis din PBX anvender et id-nummer til tilslutning til den eksterne linje, skal du angive id-nummeret.
Vælg et nummer for første ciffer og derefter et nummer eller en bindestreg "-" for andet og tredje ciffer.

## "Send indstillinger"-fanen

Indstillinger for faxtransmission kan konfigureres.

###### Indst. af afs. m. autom. red.

Denne indstilling bruges til automatisk at reducere størrelsen af de sendte faxmeddelelser, så de passer til papirstørrelsen i den modtagende maskine.
Hvis indstillingen deaktiveres, sendes faxmeddelelser i fuld størrelse. Da størrelsen ikke justeres, så den passer til udskriftspapirets størrelse, kan dele af den modtagne fax blive skåret af.

###### Indstilling af drejet afsendelse

Når du overfører et billede med en af følgende størrelser, drejer denne funktion billedet 90 grader imod urets retning. (Indstillingen kan konfigureres separat for hver størrelse).
A4, B5R, A5R, 8-1/2" × 11", 5-1/2" × 8-1/2"R, 16K
Billeder i størrelserne A4R og 8-1/2" × 11"R roteres ikke.

###### Online-afsendelse

Når denne indstilling er aktiveret, starter maskinen transmissionen af en fax, så snart den første side er scannet.
Hvis denne indstilling deaktiveres, startes transmissionen ikke, før alle sider er scannet.

###### Udskrivning af sidetal hos modtager

Når et overført billede er udskrevet af modtagermaskinen, kan man tilføje sidetallet øverst på hver af de udskrevne sider.

###### Ændring af afsender-/destinationsnavn

Gør det muligt at ændre destinationsnavn og afsenderfaxnummer, hvis det er nødvendigt.

###### Indstilling af dato/eget nummer print position

Denne indstilling fastlægger den position, hvor dato og afsenderoplysninger udskrives af den modtagende maskine øverst på faxmeddelelser. Tryk på tasten [Uden for originalbilledet] for at få oplysningerne udskrevet uden for det transmitterede dokumentbillede. Tryk på tasten [Inden for originalbilledet] for at få oplysningerne udskrevet inde i det transmitterede dokumentbillede.
Se "TILFØJELSE AF DINE AFSENDERINFORMATIONER TIL FAXER" for at få flere oplysninger om udskriftspositionen.

###### Ring op igen, hvis linjen er optaget

Dette program anvendes til at indstille antallet af genopkaldsforsøg og intervallet mellem genopkaldsforsøgene, når en transmission ikke lykkes på grund af, at linjen er optaget eller af anden grund.

Element | Beskrivelse
--- | ---
Antal genopkald, når linjen er optaget | Denne indstilling specificerer om genopkald skal udføres eller ej, når linjen er optaget. Mens genopkaldet udføres, kan du indstille antallet af genopkaldsforsøg. Du kan angive et tal fra 1 til 15.
Varighed, der skal ventes mellem genopkaldsforsøg (min.), når linjen er optaget | Varigheden mellem genopkaldsforsøg kan indstilles. Du kan vælge et antal minutter fra 1 til 15.

Landedifferentieringstabel

| Antallet af genopkaldsforsøg | Intervallet mellem forsøg
--- | --- | ---
Storbritannien, Frankrig, Tyskland, Sverige, Italien, Spanien, Holland, Saudi-Arabien, Sydafrika, Ungarn, Tjekkiet, Slovakiet, Polen, Grækenland, Rusland | 1 til 10 (standard: 2) | Du kan vælge et antal minutter fra 1 til 15 (standard: 3)
Canada | 1 til 14 (standard: 2)
Australien, New Zealand, Singapore, Thailand, Malaysia, Indien, Filippinerne | 1 til 9 (standard: 2)
Hongkong | 1 til 3 (standard: 2)
Taiwan | 1 til 15 (standard: 2)
Indonesien | 1 til 5 (standard: 2) | Du kan vælge et antal minutter fra 4 til 15 (standard: 4)

Under direkte transmission foretages der ikke genopkald, heller ikke hvis det er indstillet.

###### Genopkald ved kommunikationsfejl

Bestemmer, hvor mange gange maskinen automatisk vil forsøge opkaldet igen, hvis en faxoverførsel mislykkes på grund af en kommunikationsfejl.

Element | Beskrivelse
--- | ---
Antal genopkald i tilfælde af en fejl | Denne indstilling specificerer om genopkald skal udføres eller ej, når der opstår en kommunikationsfejl. Mens genopkaldet udføres, kan du indstille antallet af genopkaldsforsøg. Du kan angive et tal fra 1 til 15.
Ventetid mellem genopkaldsforsøg (min.) i tilfælde af fejl | Varigheden mellem genopkaldsforsøg kan indstilles. Du kan vælge et antal minutter fra 1 til 15.

Landedifferentieringstabel

| Antallet af genopkaldsforsøg | Intervallet mellem forsøg
--- | --- | ---
Storbritannien, Frankrig, Tyskland, Sverige, Italien, Spanien, Holland, Saudi-Arabien, Sydafrika, Ungarn, Tjekkiet, Slovakiet, Polen, Grækenland, Rusland | 1 til 5 (standard: 1) | Du kan vælge et antal minutter fra 1 til 15 (standard: 1W)
Australien, New Zealand, Canada | 1 forsøg | Du kan vælge et antal minutter fra 1 til 15 (standard: 3)
Singapore, Thailand, Malaysia, Indien, Filippinerne | 1 til 9 (standard: 2) | Du kan vælge et antal minutter fra 1 til 15 (standard: 1)
Hongkong | 1 til 3 (standard: 2)
Taiwan | 1 til 15 (standard: 2)
Indonesien | 1 til 5 (standard: 2) | Du kan vælge et antal minutter fra 4 til 15 (standard: 4)

Under direkte transmission foretages der ikke genopkald, heller ikke hvis det er indstillet.

###### Deaktiver faxrundsending

Deaktiverer faxrundsending.

## "Modtagelsesindstillinger"-fanen

Denne fane bruges til konfiguration af indstillinger for faxmodtagelse.

###### Antal opkald i automatisk modtagelse"

Gør det muligt at indstille et antal ringetoner (mellem 0 og 15 gange), før automatisk faxmodtagelse starter automatisk faxmodtagelse.
Landedifferentieringstabel

| Antal ring
--- | ---
Storbritannien, Frankrig, Tyskland, Sverige, Italien, Spanien, Holland, Thailand, Hongkong, Saudi-Arabien, Sydafrika, Ungarn, Tjekkiet, Slovakiet, Polen, Grækenland, Rusland, Filippinerne, Indonesien | 0 til 9
Australien, New Zealand | 2 til 4
Singapore | 0 til 3
Malaysia, Indien, Canada, Taiwan | 0 til 15

Hvis du vælger "0" for antallet af ring, svarer maskinen med det samme og starter faxmodtagelse uden ring i automatisk modtagefunktion.

###### Skift fra manuel til automatisk modtagelse

Denne indstilling kan kun aktiveres i Frankrig.
Når en fax modtages i manuel modtagefunktion, skal maskinen skifte til automatisk modtagelse. Antallet af ring, hvorefter der skiftes til automatisk modtagelse, kan indstilles til et vilkårligt antal mellem 1 og 9.

###### Skift fra manuel til automatisk modtagelse

Dette skifter automatisk telefonlinjen til automatisk modtagelse, når en indgående fax modtages i funktionen Manuel modtagelse. Gør det muligt at indstille antallet af ring (mellem 1 og 32), før linjen skifter til funktionen automatisk modtagelse.

###### Indstilling af duplexmodtagelse

Bruges til at få indgående faxmeddelelser udskrevet på begge sider af papiret.
Når denne indstilling er aktiveret og en fax, der består af 2 eller flere sider modtages (siderne skal have samme størrelse), udskrives siderne på begge sider af papiret.

###### Indstil. af modtagelse med automatisk reduktion

Når en modtaget fax indeholder oplysninger som f.eks. afsenderens navn og adresse, er det modtagne billede en anelse større end standardstørrelsen. Denne indstilling anvendes til automatisk reducering af billedet, så det passer til standardstørrelsen.

- Hvis Indstil. Af modtagelse med automatisk reduktion er deaktiveret, vil billedets kanter, der ligger udenfor standardstørrelsen, blive skåret af. Imidlertid vil billedet blive tydeligere, da det bliver udskrevet i samme størrelse som originalen.
- Standardstørrelser er størrelser som A4 og B5 (8-1/2" × 11" og 8-1/2" × 5-1/2").

###### Indstilling af udskriftstype

Denne indstilling fastlægger betingelsen for papirvalg ved udskrivning af modtagne faxmeddelelser. Vælg en af de tre betingelser herunder.

Element | Beskrivelse
--- | ---
Udskriv i fuld størrelse (opdeling ikke mulig) | Den modtagne fax udskrives i fuld størrelse uden opdeling på flere ark . Hvis samme papirstørrelse eller en større papirstørrelse er lagt i, modtages faxmeddelelsen i hukommelsen, men udskrives ikke, før en egnet papirstørrelse er lagt i. Men hvis en fax, der er større end 11" × 17" (A3), modtages, opdeles den automatisk i flere ark.
Ventetid mellem genopkaldsforsøg (min.) i tilfælde af fejl | Hvert modtaget billede udskrives i fuld størrelse. Om nødvendigt opdeles billedet i flere ark.
Ventetid mellem genopkaldsforsøg (min.) i tilfælde af fejl | Hvert modtaget billede udskrives i fuld størrelse, hvis det er muligt. Hvis det ikke er muligt, reduceres billedet automatisk før udskrivning.

###### Indstil telefonnummeret til datavideresendelse

Hvis et problem forhindrer maskinen i at udskrive en modtaget fax, kan faxen videresendes til en anden maskine. Denne indstilling bruges til programmering af faxnummeret for destinationsfaxmaskinen. Der kan kun programmeres ét faxvideresendelsesnummer (maks. 64 cifre).
Tryk på tasten [-] for at indsætte en pause mellem nummerets cifre.
Hvis du vil programmere en fortrolig hukommelsesboks med F-kode i destinationsmaskinen, skal du trykke på tasten [/] efter indtastning af faxnummeret og indtaste F-koden (subadresse og adgangskode).

###### Letter-format modtaget, reduceret udskrift

Dette program er ikke tilgængeligt i Canada og Filippinerne.
Når der modtages en fax i Letter-format (8-1/2" x 11"), reducerer denne indstilling faxen til A4-størrelse.
Når denne indstilling er aktiveret, reduceres faxer af A4-størrelse også.

###### Modtag.-dato og -tid., stempel

Aktiver denne indstilling for at få dato og tidspunkt for modtagelsen udskrevet.
Vælg [Inde i modtagne billede] eller [Udenfor modtagne billede] for placeringen af udskrivningen af dato og tidspunkt.
Når [Inde i modtagne billede] er valgt, udskrives dato og tidspunkt på det modtagne billede.
Når [Udenfor modtagne billede] er valgt, reduceres det modtagne billede, og dato og tidspunkt for modtagelse udskrives i det tomme område, der fremkommer.
[Uden for modtagne billede] kan ikke vælges som udskrivningsindstilling for modtagelsesdato og -tidspunkt, når "Indstil. af modtagelse med automatisk reduktion" ikke er aktiveret.

###### A3 RX reduceret

Dette program kan kun aktiveres i Canada og på Filippinerne.
Dette program kan kun aktiveres i Canada og på Filippinerne.
Når en fax i A3-størrelse modtages, reducerer denne funktion faxen til finansbogholderistørrelse (11" × 17").
Når denne indstilling er aktiveret, reduceres faxer i finansbogholderistørrelse (11" × 17") også.

###### Fax-outputindstillinger

Disse indstillinger anvendes til at vælge antallet af kopier og udkastbakke for modtagne faxmeddelelser. Displayet varierer afhængig af installerede enheder (finisher/ryg-finisher eller finisher (50-arks-hæftning)/ryg-finisher (100-arks-hæftning)).

Element | Beskrivelse
--- | ---
Udkastbakke | Vælg udkastbakke for modtagne faxmeddelelser.
Antal udskrifter | Indstil antallet af kopier for modtagne faxmeddelelser, der udskrives, til et vilkårligt antal mellem 1 og 99.
Hæfteindstillinger | Vælg den position, hvor modtagne faxmeddelelser hæftes.
Papirstørrelse | Vælg det papir, der anvendes til udskrivning af modtagne faxmeddelelser.

Indstillingen i [Papirstørrelse] anvendes kun, når en anden bakke end centerbakken, finisher midterste og højre bakke er valgt, og [Udskriv flere sæt ] og [Hæftning] er indstillet til i "Faxdata modtag / videresend - Faxindstillinger" .

###### Foldestørrelsesindstilling

Indstil størrelsen for foldning (Z-foldning).

### Indstilling af Tillad/Afvis nr.

Brug denne indstilling til angivelse af, om modtagelse fra et lagret nummer skal tillades eller afvises.

Element | Beskrivelse
--- | ---
Afvis modtagelse | Afvis modtagelse fra det lagrede nummer.
Tillad modtagelse | Tillad modtagelse fra det lagrede nummer.
Alle ugyldige | Ignorer numre, og tillad modtagelse fra alle numre, selvom numre er laget.
Afvis ukendte opkald | Afviser et opkald, hvis opkalderen har blokeret afsendelsen af opkaldsidentifikationsoplysningerne.
Tilføj ny | Tilføjer en ny adresse eller domæne (maks. 50) hvorfra modtagelse skal afvises eller tillades. Indtast nummeret (maks. 20 tegn), og tryk på tasten [Gem].
Liste over registreringsnumre | En liste over lagrede numre kan vises. Når du vælger et nummer fra denne skærm, slettes det fra listen.

Når der ikke er nogen gemte anti junk mail-adresser, kan du kun vælge tasten [Tilføj ny].

## "Polling"-fanen

Følgende indstillinger bruges til almindelig pollinghukommelse med brug af den offentlige boks.

##### Pollingsikkerhed

Når hukommelsespollingfunktionen anvendes, fastlægger denne indstilling, om en anden maskine må polle din maskine, eller om det kun gælder maskiner, der er lagret i din maskine.

##### Tilføj ny

Når pollingsikkerhedsindstillingen er aktiveret, bruges denne indstilling til at lagre (eller slette) faxnumrene på de maskiner, der må polle din maskine. Det kan lagres op til 10 destinationsfaxnumre. Hvert nummer må maks. være på 20 cifre.

##### Liste over adgangskodenummertast

Dette viser en liste over de gemte adgangskodenumre. Vælg et nummer i listen, og slet det.
Bemærk, at disse indstillinger ikke gælder for pollinghukommelse med F-kode.
Til toppen