# TONERPATRON

## Oversigt

Du bør have et sæt tonerpatroner klar som reserve, så du straks kan udskifte en tonerpatron, når den er tom

### Meddelelse om udskiftning

Når toneren er ved at løbe tør, vises meddelelsen "Skift tonerpatron". Når denne meddelelse vises på den øverste del af skærmen, skal du udskifte den tonerpatron, der har den angivne farve. (Eksempel: i kopitilstand)

Hvis du fortsætter med at bruge maskinen uden at udskifte patronen, vises følgende meddelelse, når tonerpatronen er tom.

Næsten tomme eller tomme farver angives i ().

- Y: Gul toner
- M: Magenta toner
- C: Cyan toner
- Bk: Sort toner

- Hvis en af tonerne løber tør for farve (inkl. den sorte patron), vil det ikke længere være muligt at udskrive med farver. Hvis Y-, M- eller C-toneren løber tør, men der stadig er Bk-toner tilbage, udskrives der udelukkende i sort/hvid.
- Alt efter anvendelsesvilkår kan farven blive lysere, eller billedet kan blive utydeligt.
- Sørg for at installere fire tonerpatroner (Y/M/C/Bk).
- Opbevar brugte tonerpatroner i en plastikpose (kasser dem ikke). Din servicetekniker indsamler brugte tonerpatroner.
- Når startskærmen eller den første skærm i kopitilstand vises, kan du ved at trykke på tasten [Startskærm] få vist den omtrentlige mængde toner, der er tilbage (vises i %). Få fat i en tonerpatron til udskiftning, inden procenten falder til "0%".
- Når tonerpatronen er tom, mens startskærmen vises, vises meddelelsen [Ingen toner] i øverste højre hjørne af skærmen.

- Tonerpatroner må ikke komme i kontakt med ild. Toner kan spredes og forårsage forbrændinger.
- Opbevar tonerpatroner uden for små børns rækkevidde.
- Opbevares en tonerpatron på højkant, kan toneren størkne og blive ubrugelig. Opbevar altid tonerpatroner på siden.
- Hvis der anvendes en anden tonerpatron end en af SHARP anbefalet tonerpatron, kan maskinen muligvis ikke opnå fuld kvalitet og ydeevne, og der er risiko for beskadigelse af maskinen. Brug altid en tonerpatron anbefalet af SHARP.

## Betjening

1. #### Åbn frontlågen (øverste)

2. #### Træk tonerpatronen mod dig selv

   Træk forsigtigt tonerpatronen vandret udad.
   Trækker du hårdt i patronen, risikerer du at spilde toner.

   (Eksempel): udskiftning af den gule tonerpatron
   Hold på tonerpatronen med begge hænder som vist og træk den langsomt ud af maskinen.

3. #### Tag en ny tonerpatron ud af indpakningen og ryst den vandret 5-6 gange.

4. #### Indsæt forsigtigt den nye patron i vandret stilling

   Der kan ikke installeres en tonerpatron med en anden farve. Kontroller, at du udskifter patronen med en anden patron med samme farve.

5. #### Tryk på patronen, indtil den låses plads.

6. #### Luk frontlågen (øverste)

   Når tonerpatronen er udskiftet, går maskinen automatisk til tilstanden billedjustering. Åbn ikke frontlågen, mens maskinen gennemgår denne procedure.

Til toppen