# JOBSTATUSSKÆRM

## Oversigt

Hvis du trykker på tasten [Jobstatus] på berøringspanelet, vises jobstatusskærmen. På jobstatusskærmen kan du se reserverede job, det aktuelle job og fuldførte job. Ved at berøre fanen skifter displayet til jobstatus for den relevante tilstand.

- ###### Udskrift

  Viser udskriftsjob på en liste, for eksempel kopiering, udskrivning fra en pc eller udskrivning af faxer eller andre data, der er modtaget.

- ###### Scan

  Viser en liste over afsendelsesjob med konverterede billeder til e-mail-meddelelser og FTP-/desktop-afsendelsesjob.

- ###### FAX

  Viser en liste over faxjob, der er sendt via en telefonlinje.

- ###### Internetfax

  Viser en liste over faxjob, der er sendt via internettet.

Jobstatusdisplayets baggrund ændres på følgende måde:

- Grøn: Behandler job
- Gul: Varmer op/afventer
- Rød: Venter på fejlrettelse
- Grå: Ingen job

Jobstatusskærmen har tre skærmbilleder til status for de respektive job, der er i gang. Tryk på tasten [Spool], [Jobkø] eller [Afsluttet] for at skifte mellem skærmbillederne.

- ###### Spoolliste (vises kun, når der modtages et udskriftsjob fra en computer)

  Viser en liste over udskriftsjob, der er sendt fra en computer, men endnu ikke overført til maskinen. Jobs flyttes til listen Jobkø, når overførslen er gennemført.

- ###### Jobkøliste

  Viser en liste over igangværende job og job, der er i kø til kopiering, udskrivning fra en computer og udskrivning fra en modtaget fax. Denne liste viser også igangværende jobs samt jobs, der afventer afsendelse af faxdata eller afsendelse af billeddata konverteret på maskinen. Jobs flyttes til listen Afsluttet, når udskrivning eller afsendelse er gennemført.

- ###### Fuldførte job

  Viser en liste over job, der er færdige med at blive kopieret, udskrevet eller sendt.

Til toppen